पाएं अपने शहर की ताज़ा ख़बरें और फ्री ई-पेपरडाउनलोड करें
सांगरिया इलाके में केमिकल की एक फैक्ट्री में रविवार को आग लग गई। सीएफओ जयसिंह ने बताया कि सांगरिया स्थित अमरावती नगर की केमिकल फैक्ट्री में आग की सूचना मिली। इस पर बासनी, शास्त्री नगर से दमकल की गाड़ियों को मौके के लिए रवाना किया गया। फैक्ट्री में 50 के करीब थिनर के ड्रम पड़े थे, जिनमें से एक में अचानक रगड़ के कारण आग लग गई। जो कि धीरे-धीरे परिसर में फैलना शुरू हो गई।
पांच घंटे की कड़ी मशक्कत के बाद आग पर काबू पा लिया गया। इसमें 7 दमकल ने तत्परता दिखाई। आग से 12 थिनर के ड्रम पूरी तरह से जलकर राख हो गए, वहीं आग पर समय रहते काबू पाने से शेष ड्रम बच गए। आग बुझाने में नरेंद्रसिंह, किरण, भोमाराम, लालचंद, कार्तिक, रौनक, राकेश, सुनील, रामजीत, पप्पू व विश्वेंद्र शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn